От 10 до 27 януари 1942 г. двата крайцера в състава на Кидо Бутай поддържат превземането на Рабаул, Лае и Саламуа. На 1 февруари те излизат за прихващане на американските 8-о и 17-о оперативни съединения, но безуспешно. На 19 февруари „Тоне“ и „Чикума“ прикриват Кидо Бутай в хода на удара по Дарвин. На 1 март южно от остров Рождество те потопяват нидерландския търговски съд „Модьокерто“ и (съвместно с линкорите) американския разрушител „Едсол“, изстрелвайки по него сумарно 844 203-мм и 62 127-мм снаряда. На 4 март „Чикума“ също унищожава съвместно с „Уракадзе“ съда „Енгано“.